b'\n_START_ARTICLE_\nCharlotte Bj\xc3\xb6rkman\n_START_PARAGRAPH_\nCharlotte Bj\xc3\xb6rkman (synt. Face\xc2\xa01833 \xe2\x80\x93 26. kes\xc3\xa4kuuta 1893) oli suomalainen kirjakauppias Kokkolassa. H\xc3\xa4n sai ensimm\xc3\xa4isin\xc3\xa4 sukupuolensa edustajina Suomen kustannusyhdistykselt\xc3\xa4 kauppaoikeuden vuonna 1867. Aiemmin samana vuonna oli\xc2\xa0oikeudet saanut my\xc3\xb6s Alexandra Elving, mutta h\xc3\xa4n aloitti kirjakauppatoiminnan vasta seuraavana vuonna. Kustannusyhdistyksest\xc3\xa4 riippumaton ensimm\xc3\xa4inen naiskirjakauppias oli luultavimmin kajaanilaisen apteekkarin puoliso Alviina Malmgren, joka piti kirjakauppaa jo 1860._NEWLINE_Charlotte joutui varhain el\xc3\xa4m\xc3\xa4\xc3\xa4n \xc3\xa4itins\xc3\xa4 kanssa kaksin, koska h\xc3\xa4nen tehtaan ty\xc3\xb6njohtajana ty\xc3\xb6skennellyt is\xc3\xa4ns\xc3\xa4 joutui rikoksesta vankilaan. \xc3\x84iti toimi k\xc3\xa4til\xc3\xb6n\xc3\xa4 Vaasassa, kutoi kanhasta ja myi kynttil\xc3\xb6it\xc3\xa4 el\xc3\xa4tt\xc3\xa4\xc3\xa4kseen pienen perheen. Charlotte Face oli kiinnostunut kirjoista, vaikka tiukka uskonnollinen ymp\xc3\xa4rist\xc3\xb6 ei rohkaissut siihen. H\xc3\xa4nt\xc3\xa4 tukivat kirjakauppiaaksi ryhtymisess\xc3\xa4 Vaasan kymnaasin lehtori G. J. Hallst\xc3\xa9n ja tuomari Paul Roschier._NEWLINE_Kirjakaupat oli ensimm\xc3\xa4isi\xc3\xa4 yrityksi\xc3\xa4, joissa naiset saattoivat toimia kauppiaina itsen\xc3\xa4isesti. Suomen Kustannusyhdistys kannusti naisia alalle, mutta suositteli sit\xc3\xa4 vuoden 1867 vuosikertomuksessa vain perheett\xc3\xb6mille, sill\xc3\xa4 kirjkauppatoiminnan ei katsottu el\xc3\xa4tt\xc3\xa4v\xc3\xa4n perheellisi\xc3\xa4. Vuoteen 1873 menness\xc3\xa4 Suomessa oli aloittanut jo toistakymment\xc3\xa4 naispuolista kirjakauppiasta._NEWLINE_Charlotte Face ryhtyi pit\xc3\xa4m\xc3\xa4\xc3\xa4n Kokkolassa lehtori K. A. Alfstr\xc3\xb6min vuodesta 1848 pit\xc3\xa4m\xc3\xa4\xc3\xa4 kirjakauppaa. Kirjakaupalla oli ollut viel\xc3\xa4 kaksi omistaa, ennen kuin Charlotte Face aloitti vuonna 1867. Vuosisadan lopulla kirjakauppa oli h\xc3\xa4nen puolisonsa John Bj\xc3\xb6rkmanin nimiss\xc3\xa4.\n_START_SECTION_\nPerhesuhteet\n_START_PARAGRAPH_\nVanhemmat is\xc3\xa4 ty\xc3\xb6njohtaja sukuaan Face ja \xc3\xa4iti k\xc3\xa4til\xc3\xb6. Puoliso 1878 konttoristi, raatimies John Bj\xc3\xb6rkman.'